
ПОСТАНОВЛЕНИЕ			№

от				2026 г.

За изменение и допълнение на Устройствения правилник на Министерството на транспорта и съобщенията, приет с Постановление № 232 на Министерския съвет от 2009 г. (обн., ДВ, бр. 78 от 2009 г., изм. и доп., бр. 15 от 2010 г., бр. 74 от 2010 г., доп., бр. 54 от 2011 г., изм. и доп., бр. 64 от 2011 г., бр. 22 от 2012 г., бр. 6 от 2013 г., изм., бр. 64 от 2013 г., бр. 77 от 2013 г., изм. и доп., бр. 33 от 2015 г., изм., бр. 92 от 2015 г., изм. и доп., бр. 86 от 2016 г., изм., бр. 70 от 2018 г., изм. и доп., бр. 12 от 2019 г., изм., бр. 7 от 2020 г., бр. 1 от 2022 г., бр. 38 от 2022 г. и бр. 88 от 2024 г.)

§ 1. В чл. 4, ал. 1 думата „трима“ се заменя с „четирима“.
§ 2. В чл. 34, ал. 5, т. 7 думите „Закона за противодействие на корупцията“ се заменят със „Закона за Сметната палата“.
§ 3. В чл. 42, т. 16 се изменя така:
„16. води регистър на декларациите по чл. 75, ал. 1 от Закона за Сметната палата на служителите в министерството и на декларациите по чл. 75, ал. 1, т. 1 и 3 от Закона за Сметната палата на ръководителите на второстепенните разпоредители с бюджет към министъра“.
§ 4. В чл. 45 точка 9 се отменя.
§ 5. В чл. 63 се правят следните изменения и допълнения:
1. Досегашният текст става алинея 1.
2. Създават се алинеи 2, 3 и 4:
„(2) Предложенията и сигналите – писмени и устни, могат да бъдат подадени лично или чрез упълномощен представител. Подадените предложения и сигнали се регистрират по ред, определен с акт на министъра. 
(3) Не се образува производство по анонимни предложения и сигнали, както и по сигнали, отнасящи се до нарушения, извършени преди повече от две години. 
(4) За анонимни предложения и сигнали се считат тези, в които не са посочени: 
1. трите имена и адрес – за физически лица; 
2. наименованието на организацията или юридическото лице, изписани на български език, седалището и последният посочен в съответния регистър адрес на управление и електронният адрес, ако има такъв; 
3. предложения и сигнали, които, въпреки че съдържат реквизитите по т. 1 – 2, не са подписани от автора или от негов представител по закон или пълномощие.“

